Aponiente. Emocionant cuina la d'Angel León. Cadis - VI\nPuerto Escondido, 6\nNo sé si seré capaç o si sabré expressar en paraules, les emocions i sensacions que vaig experimentar durant el transcurs d'aquest dinar, però al menys posaré tots els meus sentits per intentar-ho.\nPer l'aniversari, sempre busquem regalar-nos el paladar i aprofitem per fer una estada d'uns quants dies a la província a on estigui el restaurant escollit. I aquest cop, varem fer més de mil kilòmetres (i faria mil més) per visitar aquesta veritable joia de la cuina a la província de Cadis.\nPer començar amb la crònica, diré que ja feia al menys un parell d'anys que llegia i seguia les evolucions de la cuina d'Ángel León, que és el xef d'aquest restaurant.\nGaudeix de nombrosos premis i reconeixements a nivell nacional i internacional, com els següents:\n- Una estrella Michelin, que penso sincerament que seria mereixedor d'alguna més, i que imagino anirà guanyant en les properes edicions.\n- Tres sols Repsol.\n- Figura (juntament amb el Tickets de Barcelona) a una llista que el New York Times va publicar fa un parell d'anys dels "10 restaurants del món al que paga la pena agafar un avió per anar-hi".\n- Premi Nacional de Gastronomia d'enguany.\nSempre que he sentit o llegit comentaris tant de particulars com de periodistes o crítics gastronòmics, m'ha semblat un tipus de cuina amb un fort caràcter, una personalitat pròpia i molt allunyat de convencionalismes.\nLa seva cuina, respira mar per totes les bandes i ha sabut trobar en els productes que allà mateix li ofereix el mar el fil conductor de les seves elaboracions. De fet, en el menú que vàrem tastar aquell dia, només hi havia un detall en un dels plats que estava elaborat amb producte que no era marítim. A més, una gran part dels productes amb els que elabora les seves creacions, són molt desconeguts o bé menyspreats per la seva baixa estima culinària. Del plàncton, gairebé ha fet una bandera, ja que és un dels ingredients que més fa servir per les seves preparacions.\nEstà situat a la bonica població marítima de El Puerto de Santa María i es tracta d'un petit local a on amb prou feines hi han set o vuit taules, amb una decoració blanca, impol·luta i minimalista. Tots els elements que composen el servei (vaixella, cristalleria i altres) són de primera com correspon a un lloc de la seva categoria. Com es pot observar a la fotografia, els ornaments que hi ha al menjador son de caire marí o mariner: els peixos metàl·lics de la paret, les làmpades que figuren anèmones, etc.).\nDetall de l'interior del restaurant. El que es veu és tot el menjador.\nEn aquesta temporada 2013 del restaurant, només es podia triar entre un dels dos següents menús de degustació, que literalment són:\n- Menú Selección... Acercamientos al mar.\n- Gran Menú 2013... Antojos de un marinero en tierra.\nJa que havíem fet tot aquest camí per conèixer la cuina d'aquest xef, ens varem decidir pel segon, que era el més complert.\nA més, i ja posats, ens vàrem deixar seduir per la proposta de "maridar" tot el menú amb els vins que ens recomanava el cap de sala i sommelier Juan Ruíz Henestrosa, i que figuren al final d'aquest post.\nEl Menú escollit, s'estructurava en forma d'actes com si d'una òpera o representació teatral es tractes.\nEls noms que figuren al peu de les fotografies són els que apareixen literalment al menú, traduïts amb més o menys gràcia al català.\nAquest primer acte, era el que aquí coneixem com a aperitius de cortesia o entreteniments.\nEl primer era un embotit a base de "lisas" (desconec si és el mateix que per terra nostre anomenem lliseres) que és un peix molt gras amb el que aquest cuiner elabora diferents tipus d'embotit. Els que ens van servir com entrant, semblaven de botifarra catalana i de fuet (amb els seus grans de pebre i tot).\nVeient altres blogs a on comentaven aquest mateix menú, em vaig adonar que faltaven els "camarons" verds (pel plàncton i el wasabi) que havien d'acompanyar-se amb la paperina de "regañás". Imagino que seria una distracció a la que no li dono la més mínima importància... Però a la propera visita, ja els reclamaré, ja... ;)\nEl primer dels plats d'aquest apartat, és un engany en forma de formatge que imita a una "burrata" i que va farcit de plàncton. T'ho presenten en una safata amb una base d'algues que no vaig fotografiar. La porta el cambrer i cadascú l'agafa amb els dits. Consistent el formatge (contrastava sobre tot la duresa del nus) i explosió de sabor del interior al mastegar el conjunt.\nAl·lucinant la cansalada que fan amb la part blanca del pop, pintada amb "manteca colorà" i servida amb uns brins de fonoll marí i uns bocins de pa fregit. Et recomanen enrotllar-lo i menjar-lo tot d'un mos.\nCansalada d'entre dos mars\nA continuació et porten una bonica cocotte que al destapar-la deixa a la vista un tall de sardina que està fumada amb brases de pinyols d'oliva. Presentat sobre una crema d'albergínia i una fina coca de cruixent pa.\nSi els anterior eren bons, diferents i espectaculars, aquest va ser el primer que em va emocionar.\nSardina fumada en llauna\nUn tall de fetge de rap pràcticament cru amb un espectacular i saborós fons de peix.\nFetgets cuinats com en aquesta terra\nUn pebrot que no és, sinó que és una "puntillita" que està tenyida amb remolatxa, i farcida amb una brandada feta amb els retalls dels descartes (que són els peixos que es llancen per la borda) i banyada amb un brou de cranc. A part de bo, era molt curiós i divertit.\nPebrot del "Piquillo" farcit de brandada de descartes\nEls pans que en van servir a partir d'aquest moment eren una brutal focaccia de camarons (de la que varem repetir en més d'una ocasió) i un molt bon pa de poble.\nVerat pràcticament cru cuinat al vuit durant poc tems en adob. Acompanyat d'un pil-pil elaborat a partir de plàncton i del greix del mateix peix.\nVerat en adob\nUna mena de "dim-sum" de "chocos" amb "papas" amb un potent i saborós brou clarificat, posava fi a la primera part del menú.\n"Chocos" amb "papas"\nComençament espectacular el segon acte d'aquesta mena d'òpera. Tornen a fer de les seves amb una enganyifa o "trampantojo" amb un plat de nom "Ostra que sembla... plàncton que és" i que consisteix en una mena de ravioli (cuit / cruixent) farcit de plàncton amb un aire de llimona i que serveixen acompanyat d'un xupito de vodka fred.\nVodka que et serveixen amb el plat "d'ostra"\nOstra que sembla... plàncton que és\nEl següent, és un plat composat per dos mossos diferents que vaig fotografiar per separat. Al primer es pot veure que és una mena d'imitació de "surimi" que en realitat era un tall d'un peix anomenat "Tomaso" que estava tintat amb remolatxa.\nCoses refrescants amb peixos que ens emocionen (I)\nI el segon era un ceviche de corball servit al interior d'una llima amb suc de la mateixa i "llet de tigre". Amb aquest no existia engany...\nCoses refrescants amb peixos que ens emocionen (i II)\nContinuem amb un dels altres plats que em van arribar fins al més profund del ànima. Era una cloïssa amb gelatina de la seva mateixa aigua i la del musclo i amb una merenga congelada d'aigua de tomàquet i regat amb un "gazpachuelo" fred i acabat amb plàncton en pols. Potencia marina elevada a la seva màxima expressió.\nServint el "gazpachuelo" del plat de sopa iòdica\nCuriós el "temaki" de verat macerat. L'alga nori es substitueix per plàncton i es menja tot d'un sol mos. Continuem al·lucinant...\nDolç com la mar?\nL'única concessió a la carn en tot el menú figura al plat anomenat "Tot el que es menja d'un "muergo"". El "muergo" o navalla el serveixen per una banda amb tàperes i moll de vedella en la seva closca per fer les funcions de cullera, i per un altre, a la cocotte, hi ha un guisat del mateix moll de vedella amb navalla i nyoquis de patata. Tot i que és l'únic plat a on apareix la carn i ho fa de forma molt subtil, té un sabor molt contundent. També em va agradar força com element trencador de la verticalitat marina del menú.\nTot el que es menja d'un "muergo"\nSeguim el recorregut d'aquest segon "lance" amb un steak tartar preparat a partir de petits talls de bonítol amb els seus corresponents trossets de tàperes i cogombre i el seu punt picant. Les patates soufflé que es poden veure a la fotografia eren tan petites que vaig agafar una amb els dits per que es pogués mesurar i veure com cal. Al·lucinants!\nLa "sarda" feta steak tartar\nEl següent plat sembla ser que és un dels clàssics d'aquest restaurant. És un arròs d'una textura molt cremosa que està elaborat a base de plàncton i petites rossellones. Molt bo i intens el sabor marí, per no parlar de la nota cromàtica del plat.\nEl clàssic arròs del Aponiente\nSorell a baixa temperatura sobre una base de verduretes tallades en fina brunoise i cobert per petites làmines d'ametlla crua torrada. Es completa amb un potent brou de gallina. Un plat en el que el peix apareix com element secundari dels sabors més destacats de les verdures i el brou.\n"Pepitoria" de peixos sense "glamour"\nI un dels plats que més em va agradar i que posava la nota final al menú salat, es tractava d'un tall de ventresca de tonyina que feia veure que menjàvem un tall de llom de porc (tornem amb les enganyifes). Servit amb una copa de whisky Talisker de 10 anys, que et recomanaven prendre de cop al acabar el plat. La ceba que es pot veure a la fotografia, resulta que és també provinent del mar i és com una mena de ceba marina.\nCap de llom de l'estret al whisky\nAquest tercer i últim acte, és el destinat a la part dolça del menú. El primer dels plats consistia en un refrescant gelat elaborat a base de poma, amb notes de fonoll i alfàbrega i petites esferificacions d'api.\nPoma, fonoll, api i alfàbrega\nUn dels vins servit amb les postres\nContinuem amb una mena de mousse de llimona amb una forta presència àcida i que es veu compensada amb la dolçor de la "galeta" amb la que queda cobert el plat.\nI ja, per acabar el tercer acte i posar fi a les postres, un increïblement deliciós pa de pessic marroquí i que era una espècie de coulant d'ametlla calenta que fins i tot a mi em va encantar. Un parell de copetes d'un molt bo PX varen posar el contrapunt perfecte a aquesta meravella de postres.\nLleuger pa de pessic marroquí\nAmb el cafè, les petit fours de rigor, molt bones galetes que s'allunyaven del trinomi "osito-nube-almendrado".\nPel que fa al apartat referent als vins, realment pagava la pena l'opció de fer aquest "maridatge", ja que no són vins que, al menys jo, no acostumo ni a demanar ni a comprar.\nPràcticament la totalitat dels vins que vàrem provar eren de les terres de Cadis (majoritàriament de les D.O. Jerez i D.O. Manzanilla-Sanlucar de Barrameda), tret d'un vi (Lovamor 2012), el cava i els espirituosos.\nPer ordre d'aparició van ser:\n- Solear en Rama Primavera 2013\n- Bota 35 Equipo Navazos Fino\n- Bota 32 Equipo Navazos Manzanilla\n- Vodka Beluga\n- Cava Colet Navazos Reserva Extra Brut 2007\n- Lovamor 2012\n- Bota 22 Equipo Navazos Manzanilla\n- Amontillado de Sanlucar Almacenista Lustau\n- Oloroso 15 años Maestro Sierra\n- Talisker 10 años\n- Tintilla de Rota Edición Especial 2013\n- PX Carla\nI he de dir que tots anaven com anell al dit en cadascun del plats que ens van servir. No tinc gaire idea de vins, però no se m'hauria acudit mai acompanyar plats de peix i/o marisc amb finos i manzanillas, i, realment, el toc salí que tenen aquests vins els fan molt apropiats per gaudir i ressaltar encara més\nNo puc acabar sense fer menció del servei que ens va atendre aquell dia i que em va semblar de lo més planer i agradable que he vist en molt de temps. Perfectes els "tempos" entre plats (quan són menús tan llargs, si no estan ben marcats i definits, una experiència única pot acabar convertint-se en un malson), les explicacions quan els preguntava per qualsevol plat, ingredients o forma de cocció, i en general, tots els aspectes que ens van fer gaudir d'un dels millors dinars que recordo.\nI ja per finalitzar, he d'agrair la informació continguda del detall dels plats, a l'entrada del web Complicidad Gastronómica sense la que no podria haver completat la descripció de tots els plats que varem tenir el plaer de degustar.\nTag : Restaurant, Restaurant *, Restaurant ®\nCa' Antoñín. Cadis - V\nVaja tela, assabentar-se a "toro pasado" que acabes d'estar sopant a casa del enemic...\nA la visita que varem fer a les bodegues Osborne (capítol apart mereix el "torito" que tenen a l'entrada amb cristalls de Swarovski, però això es mereixeria un post per ell mateix) i durant el transcurs del tast final, una de les persones amb les que estàvem compartint els vins i que va resultar ser un treballador de les mateixes bodegues (però les de fora de la ciutat), parlant dels restaurants del seu poble ens va comentar (espantat quasi m'atreviria a dir) que a on havíem estat sopant el dia abans, era propietat de Carlos Herrera. Tot i que gastronòmicament parlant no té la més mínima importància, només volia deixar constància d'aquest fet que em va deixar garratibat.\nPel que fa referència al menjar pròpiament dit, diré que va estar força bé, si obviem el detall de que només ens deixessin seure a la terrassa, quan a dins si estava d'allò més bé (aquell dia feia molta calor) i tot i que les taules de dins estiguessin ja reservades, hi havia una barra al voltant de l'interior del local que van ni tan sols van comentar-nos.\nEl millor plat amb diferència va ser el primer, que era un pop amb "papas aliñàs" que estava molt bo. El pop es desfeia a la boca i la idea de posar les patates triturades al mig del plat, la copio per provar-ho el proper cop que ho faci a casa. El contrast de les verduretes crues i tallades ben petites també era força agradable. I tot amb un bon i abundant oli per sucar pa.\nPop amb patates "aliñás"\nEl salmorejo, el va voler demanar la meva dona per veure si era millor que el que preparo jo a casa... I crec que va dir quelcom així, que com el meu no hi ha cap d'altre... ;)\nUna altre ració (o mitja ració com a tot arreu) de les "tortillitas de camarones". Sense superar a les de Casa Balbino, però també força bones.\nUn bon remenat de bacallà per acabar el sopar.\nRemenat de bacallà\nI per baixar-ho tot, una ampolla de Manzanilla Castillo de San Diego (Barbadillo). Vi jove i fresc que feia més suportable la calor d'aquell dia.\nEl preu, en la línia dels anteriorment visitats per la província.\nEncara que reconec que varem sopar força bé, després de saber qui era el propietari del local, crec que ja m'han vist prou...\nEl Faro. Cadis - IV\n11002 - CADIS\nTel. 902 211 068 - 956 211 068\nUna altra encertada recomanació. Es tracta d'un típic restaurant de Cadis proper al passeig marítim que voreja la ciutat vella i que està situat molt a prop del casc antic.\nPer fora, ens trobarem amb un edifici com molts dels que podem conèixer a poblacions més properes a casa nostre. Façana de color blanc, finestres amb arcs i fanalets de ferro (a Palamós mateix hi ha un de similar...).\nCom sempre, varem arribar d'hora (la calor sufocant va contribuir) i el local estava pràcticament buit. No així la barra, que estava a petar.\nPel seu aspecte interior, sembla el clàssic restaurant de "luxe" de la ciutat al que van els habitants benestants de la ciutat i els turistes als que se'ls ha recomanat. Cadires revestides, estovalles dobles (que al estiu posar les cames a dins no mola gaire...), coberts i vaixella de primera, i en fi, tots aquells elements ornamentals i barrocs que fan recordar a la importada cuina francesa de fa molts anys.\nAmb això no vull dir que no sigui ni maco ni elegant, si no més aviat, tot el contrari. És un lloc autèntic i amb solera i que sembla ser parada obligatòria de personatges de la faràndula, artistes diversos i polítics i gent de similar malviure.\nInterior d'una de les sales del local (imatge del lloc web www.traveler.es)\nUn cop a dins, ens van acomodar i ens varen portar la carta, i pels preus ja varem intuir que el compte no seria com els dels dos últims dies...\nEl servei em va semblar una mica massa estirat i poc amigable, però en fi... potser eren neures meves.\nEns va recomanar un vi blanc de la terra de Cadis, que ens va acompanyar perfectament tot l'àpat. Correcte.\nMentre esperàvem els plats demanats, ens van portar una crema de verdures amb crostons. Imagino que haurien de tenir excedent de verdures, per que no vaig trobar gaire encertat servir una crema calenta en ple mes d'agost, i més quan tenen fabuloses cremes fredes per oferir. Com es pot observar, el detall de la blonda de paper a sota del bol és de lo més clàssic.\nAperitiu: Crema de verdures amb crostons\nCom no havia tastat mai les "quisquilles" varem demanar un plat per provar-les. No em van acabar de fer el pes. Venia a ser una mena de llagostins (crec que al final tots son cosins germans o similars) que, a més, costaven un colló de pelar. Quan ho aconseguies, l'animalet estava força bo de gust.\nEl següent plat, ja va ser una altre cosa... Unes vieires tallades finament i marinades, acompanyades per unes cloïsses només obertes i uns ous de truita. Tot i que no té gaire complicació, em va semblar un plat molt ben preparat. Els ingredients de primera.\nMarinada de vieires amb cloïsses al natural\nHavíem de tastar les seves "tortillitas de camarones". Molt bones, cruixents i amb substància, però no superaven a les de Casa Balbino.\nJo vaig demanar un corball a la graella (em venia de gust quelcom lleuger) amb gambot i vieira i verduretes al dente. Vieira i gambot espectaculars i corball un pel passat de cocció. En general un plat notable i una generosa ració.\nCorball a la graella amb gambot i vieira i verduretes al dente\nPerò, sense cap mena de dubtes, el millor plat va ser la orada d'estero (ens van explicar que era una piscifactoria situada al mar en la que els peixos s'alimentaven exclusivament de plàncton o bé d'una altra fauna marina).\nTotalment desespinada i tallada en mossos fregits en tempura. Brutal. Jo vaig tastar un parell de trossos d'orada i em vaig cruspir les mortalles (o el que ve a ser l'estructura òssia), deixant només l'espina central, els ulls i la mandíbula del peix. Estava tan ben fregit, que era un autèntic pecat deixar-se allò al plat. Llàstima que no vaig adonar-me de fer una fotografia del plat quan havia acabat...\nOrada d'estero fregida en tempura i sense espines\nEl vi. Com he comentat abans, un vinet jove molt fresc i correcte i de poca acidesa.\nI el compte. Tot i no resultar tan econòmic com els que havíem estat fins aquell dia, estava força bé, tenint en compte la localització, el servei (tot i que no em va acabar de convèncer) i la qualitat del producte.\nUna última reflexió i que està referida a un fet que varem patir durant la major part del temps que estàvem dinant. A una de les taules, va arribar una parella jove amb el seu nen, d'uns vuit o nou anys (a dinar???). Ell no parava de parlar pel mòbil amb un to de veu més que elevat i mentrestant, el seu fill veia la pel·lícula Aladdin de Disney en la seva tauleta digital a tot volum. Si ja es al·lucinant la mala educació dels pares, trobo quasi més al·lucinant la postura del servei del restaurant que no acompanyes a la família en ple a la porta o, si més no, els hi digues amablement que silenciessin tots els seus aparells electrònics. En fi... es un tema que crec que no està gaire ben resolt per part de la majoria de restaurants.\nTret d'aquest petit incident, diré que val molt la pena visitar aquest lloc, encara que només sigui per tastar la seva orada d'estero fregida en tempura. I, imagino que la família infernal no anirà cada dia...\nGastrobar El Gallo Azul. Cadis - III\nGastrobar El Gallo Azul\nTel. 956 326 148\nUna altra recomanació rebuda de la gastronomia al centre de Jerez. És un restaurant (o Gastrobar que deu ser la millor denominació per un bar "pijo" ja que no sé trobar la diferència entre aquest i els que estaven al costat) que està situat en un carrer molt cèntric i en un dels edificis més representatius i bonics de la ciutat, de forma pràcticament circular anomenat "El Gallo Azul". Disposa d'una ampla i agradable terrassa.\nCom veníem de dinar molt bé (i ben dinats) de Casa Balbino a Sanlúcar, varem optar per demanar coses més lleugeres i menys racions.\nServei una mica estirat, potser per fer veure que era un lloc més seriós que les altres terrasses que l'envoltaven (encara que crec que és un dels mals vicis que tenen en aquesta mena de llocs que pretenen tenir un "caché" més elevat).\nDetall del rellotge situat al davant del edifici "El Gallo Azul"\nPer començar, varem demanar, un carpaccio de bacallà, molt normalet. Acompanyat per una confitura de tomàquet i uns "frenazos" d'olivada.\nPer continuar amb un senzill tartar de tonyina amb trossets de mango i les seves corresponents taquetes de balsàmic (que no faltin mai Senyor...).\nLes tres següents racions escollides van ser elaboracions a base de fregits. Com podreu veure, res a veure amb les fotografies del plats tastats aquell mateix matí a Casa Balbino. En aquest cas, sense ser del tot olioses, es pot observar la brillantor de l'oli del fregit.\nLa primera, unes albergínies fregides sobre una base de salmorejo, que no estaven malament, i que de fet, va ser la millor ració de la nit, juntament amb l'ultima que veureu que va ser de formatge Payoyo.\nAlbergínia amb salmorejo\nPer continuar elaborant el rànquing de les "tortillitas de camarones", aquesta va ser la segona ració escollida. Si les de Casa Balbino eren un deu, aquestes es quedarien amb un aprovat justet. Pocs camarons i excessiva massa.\nI per acabar, uns talls de formatge Payoyo fregit (és un formatge de cabra de raça "payoya" que s'elabora a la província de Cadis) que també eren força bons. Amb unes gotes de mel i una mena de confitura de maduixes o gerds.\nFormatge Payoyo fregit\nTerrassa del restaurant\nI el compte, que seguint la tònica dels llocs visitats va ser força econòmica. Amb mitja ampolla de fino i els cafès no va arribar a 33 euros.\nUn lloc maco de visitar, que tot i que no l'incloc a la meva llista de recomanats, val la pena per lo bonic de l'enclavament i la singularitat del edifici en el que s'ubica.\nAponiente. Emocionant cuina la d'Angel León. Cadis...\nCasa Balbino. Cadis - II\nBar Juanito. Cadis - I\nAuberge "Les Ecureuils". Només l'entorn ho salva.....\nCansalada amb Teriyaki\nAddis Abeba. Cuina d'Etiòpia a Barcelona.\nPeperonata di Zia Maria\nTorre Bellesguard. Un lloc per gaudir de Gaudi.


Perdón de Deudas | ¡La Ley de la Segunda Oportunidad y el Perdón de Deudas! | Perdón de Deudas\nNo pots pagar els teus DEUTES?\nLA LLEI DE LA SEGONA OPORTUNITAT POT AJUDAR-TE!\nLa teva situació d'insolvència es deriva d'algun d'aquests fets?\nPèrdues empresarials o professionals\nDisminució de les vendes\nAugment de la morositat dels clients\nCANCEL·LA ELS TEUS DEUTES I COMENÇA DE NOU!\nHI HA LLUM AL FINAL D'AQUEST TÚNEL, EL PASSAREM AMB TU\nSaps que pots acollir-te a la Llei de la Segona Oportunitat?\nManel, 59 anys, a l'atur\nGràcies a Perdón de Deudas vaig poder cancel·lar el deute que tenia amb dos bancs i que no podia pagar per estar a l'atur. M'han ajudat moltíssim durant tot el procediment.\nÀngel, 42 anys, autònom\nGràcies a Perdón de Deudas he pogut reestructurar el deute del meu negoci, i continuar amb el meu projecte empresarial. Tenen coneixements fiscals i de les necessitats de les petites empreses.\nMaria Antònia, 32 anys, treballadora funcionària\nGràcies a Perdón de Deudas vaig poder cancel·lar els deutes que tenia degudes a un sobreendeutament derivat dels avals que vaig concedir al meu exmarit per al seu negoci ruïnós. Perdon de Deudas m'ha recolzat moltíssim durant tot el procediment.\nQuines etapes he de superar?\n1ª ETAPA: LA RECLAMACIÓ\nLa primera etapa tothom et reclama, estàs angoixat pels deutes, i no saps què fer ni com actuar.\n2ª ETAPA: LA SOL·LICITUD\nHas decidit actuar i sortir de l’etapa de Reclamació. Decideixes acollir-te a la llei de Segona Oportunitat i presentar la sol·licitud d’Acord Extrajudicial de Pagaments. El nostre equip realitzarà la sol·licitud.\n3ª ETAPA: LA MEDIACIÓ CONCURSAL\nIntentaràs arribar a un Acord Extrajudicial de Pagaments en el que intervindrà un Mediador Concursal.\n4ª ETAPA: EL CONCURS CONSECUTIU\nSi no aconsegueixes arribar a un acord amb els teus creditors el Mediador presentarà la teva demanda de concurs consecutiu al jutjat.\n5ª ETAPA: EL BEPI\nUna vegada liquidats els teus béns, podràs presentar l’exoneració del passiu insatisfet. El jutge et concedirà amb caràcter provisional el benefici d’exoneració del Passiu Insatisfet, el (PERDÓ).\nAconsegueix el PERDÓ dels teus DEUTES ARA!\nEMPLENA EL FORMULARI O TRUCA'NS, POSEM SOLUCIÓ A AIXÒ JA!\nAccepto rebre comunicacions comercials electròniques\nResponsable: IURIS9 ADVOCATS COMPLIANCE SLP Finalitat: formalització d'un contracte de prestació de serveis professionals i resposta a les consultes formulades per l'interessat. Legitimació: - Per les consultes: consentiment de l'interessat i interès legítim de la societat. - Per la prestació de serveis professionals: relació contractual. Destinataris: en les consultes no hi ha cessió de dades, en la prestació de serveis professionals o òrgans judicials, a les administracions públiques, etc. Drets: Accedir, rectificar i suprimir dades, així com altres drets, com s'explica en la informació addicional. Informació addicional: Pot consultar la informació addicional i detallada sobreprotecció de dades en la plana de política de privacitat\nCarrer Barcelona 12,14 5º 2ª 17003 -, Girona\nDe Dilluns a Divendres 9:00 a 19:00\n+34 972 41 09 26\n+34 693 100 252\nCarrer Bisbe Lorenzana, 24 Olot, Girona\n🍪 Utilitzem cookies pròpies i de tercers per finalitats analítiques i per mostrar-te publicitat personalitzada en base a un perfil elaborat a partir dels teus hàbits de navegació ( per exemple, pàgines visitades). Fes clic AQUÍ per a més informació. Pots acceptar totes les cookies al prémer el botó "Acceptar" o configurar-les o rebutjar el seu ús prement el botó "Configurar". Si tens menys de 14 anys pregunta al teu pare, mare o tutor que accepti, configuri o rebutgi les cookies que utilitzem a la nostra web.\nGestionen la correcta navegació a través de la Web i els seus continguts, permetent identificar les sessions d'usuari i protegir el seu ús.\nPermeten millorar la experiencia de l'usuari guardant variables personalitzades com l'idioma o les preferencies en la navegació\nCookies de Seguiment\nUtilitzem Google Analytics, un servei analític prestat de Webs prestat per Google Inc., una companyia de Delaware la qual oficina principal està en 16000 Amphiteatre Parkway, Mountain View ( California ), CA 04043, Estats Units («Google»). La informació que genera la cookie sobre l'ús de la Web, (incloent-hi la seva adreça IP) serà directament transmesa i arxivada per Google en els seus servidors d'Estats Units. Google utilitzarà aquesta informació per compte de PerdondeDeudas, amb el propòsit de seguir la pista del seu ús en la Web. Recopilant informes d'activitat i prestant altres serveis relacionats amb l'activitat i ús d'internet. Google no associara la seva IP amb cap altra dada de la qual disposa.\nTwitter ens proporciona botons i altres funcions perquè puguis compartir enllaços a la nostra pàgina web en el teu perfil. La informació enviada fora de la UE a Twitter, relativa a les pàgines que has visitat o sobre les coses que t'interessen, són utilitzades per Twitter conforme les seves polítiques de privacitat\nFacebook ens proporciona botons i altres funcions perquè puguis compartir enllaços a la nostra pàgina web en el teu perfil. La informació enviada fora de la UE a Facebook, relativa a les pàgines que has visitat o sobre les coses que t'interessen, són utilitzades per Twitter conforme les seves polítiques de privacitat\nPer a més informació visita la nostra Política de Cookies\nPosa't en Contacte:\nPerdon de Deudas © 2020


L’Hospital de Mollet registra una baixada d’ingressos per Covid-19 - Mollet a mà\nDilluns, 9 de novembre de 2020 | 18:30h\nLa situació del Covid-19 a Mollet segueix sent “molt preocupant”, tot i que les dades indiquen que la situació tendeix a estabilitzar-se, segons s’ha indicat aquest dilluns en la reunió setmanal que fa el seguiment de l’epidèmia a la ciutat\nSegons expliquen fonts municipals, “el risc de rebrot a Mollet del Vallès continua sent molt alt”, però hi ha una lleugera baixada de les persones hospitalitzades. Aquest dilluns hi ha 75 persones ingressades per Covid-19 a l’Hospital de Mollet. El dimecres passat eren un total de 89 i tot just fa una setmana es va arribar a una punta de 92 ingressats.\nA la ciutat a més a més hi ha 31 grups escolars confinats amb 91 positius, majoritàriament a instituts de la ciutat. La situació és estable a les residències de la ciutat.\nAixí mateix, avui s’està acabant de preparar l’espai Sant Jordi perquè a partir de demà, 10 de novembre, i sempre amb cita prèvia, es puguin realitzar les proves PRC amb els contactes estrets dels casos positius de Covid-19.\nL’Ajuntament de Mollet va posar a disposició del Departament de Salut, aquest espai amb l'objectiu és evitar un augment del temps d’espera per fer-se la prova.


Richmond Lane Holiday Home Southampton Regne Unit - Ofertes d'hotels amb els MILLORS DESCOMPTES EN LÍNIA\n5 Richmond Lane, Cupernham, Southampton, Regne Unit, SO51 7LB - Veure al mapa\nMés informació sobre Richmond Lane Holiday Home\nConvenientment situat a Romsey, Richmond Lane Guest House és una base ideal des d'on explorar aquesta ciutat fantàstica. Situat només a del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Els visitants d'aquest hotel, poden gaudir d'anar a les atraccions més importants de la ciutat: Club de Golf Dunwood Manor.\nAprofiti's de la riquesa de serveis i avantatges d'aquest hotel de Romsey. Mentres estan allotjats en aquestes meravelloses instal.lacions, els clients poden gaudir de magatzem d'equipatge, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Descobreixi una encantadora mescla de servei profesional i ampla gama de característiques a Richmond Lane Guest House.\nNens de 18 a 20 any [inclosos] Ha d'usar un llit extra\nCal que informeu el Richmond Lane Holiday Home de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (17) Parelles (10) Viatgers en solitari (4) Famílies amb infants petits (1) Famílies amb infants grans (1) Grups (1)


100165 - Search Results - UAB Digital Repository of Documents\nHome > Search Results: 100165\n6 p, 81.9 KB Introducció a la Biofísica  / Jou Mirabent, David, 1953- (Universitat Autònoma de Barcelona. Departament de Física) ; Universitat Autònoma de Barcelona. Facultat de Ciències\n6 p, 29.8 KB Introducció a la Biofísica  / Jou Mirabent, David, 1953- (Universitat Autònoma de Barcelona. Departament de Física) ; Universitat Autònoma de Barcelona. Facultat de Ciències\n6 p, 106.6 KB Introducció a la Biofísica  / Jou Mirabent, David, 1953- (Universitat Autònoma de Barcelona. Departament de Física) ; Universitat Autònoma de Barcelona. Facultat de Ciències\n5 p, 13.6 KB Introducció a la Biofísica  / Jou i Mirabent, David, 1953- (Universitat Autònoma de Barcelona. Departament de Física) ; Universitat Autònoma de Barcelona. Facultat de Ciències\nAquesta assignatura pretén oferir una introducció relativament panoràmica, però no exhaustiva, a la biofísica. L'objectiu principal és que els estudiants de física tinguin un primer contacte amb l'anàlisi física d'algunes situacions biològiques d'especial interès i que siguin conscients de l'enorme riquesa de problemes que la biologia planteja a la física, i de com aquesta proporciona instruments i marcs conceptuals molt útils en biologia. [...]


Parkour, també conegut com “*freerunning” i “Art del desplaçament”, és un esport no competitiu que consisteix en la pràctica del desplaçament lliure sobre i a través de qualsevol terreny utilitzant únicament l’habilitat el cos, principalment corrent, saltant, grimpant i efectuant moviments quadrúpedes. En la pràctica, se centra en el desenvolupament de les qualitats necessàries requerides per a aqueixos desplaçaments, que inclouen la força funcional i la forma física, l’equilibri, l’orientació espacial, l’agilitat, la coordinació, la precisió, el control i la visió creativa.\nÉs un esport que fomenta el progrés personal a tots els nivells, revelant els límits físics i mentals d’una persona i oferint simultàniament els mitjans per a superar-los. És un mètode d’entrenament del cos i de la ment per a aconseguir la major funcionalitat, eficàcia i alliberament possibles en qualsevol entorn.\nL’esport té com a objectiu desenvolupar la confiança, la determinació, l’autodisciplina i l’autonomia, i la responsabilitat dels actes dels seus practicants. Estimula la humilitat, el respecte pels altres i pel propi entorn, l’expressió personal i l’esperit de comunitat, i emfatitza la importància del descobriment i de la seguretat en tot moment.\nDocuments / Normativa Tècnica


Dilluns, 20 Maig 2013\tIntranet\tLa municipal més musical\nIniciNotíciesCapital de la Sardana 2013La RàdioProgramesEl poblePublicitatCol·labora amb nosaltresGaleriaA la cartaDirecteContacte\tDivendres s'estrena "Amigues?"\non Dimecres, 14 Març 2012 18:30. Els actes del dia de la dona a Arenys de Munt acabaran aquest divendres amb la representació de l'obra "Amigues?" que farà el grup de teatre del Centre Moral. Amigues és una comèdia dramàtica on es posen a prova les mentalitats més obertes i la validesa d'alguns principis morals. 4 dones, quatre vides amb un passat comú, l'escola. Un sopar 20 anys després les farà retrobar. Així ens ho expliquen l'Alícia i la Pili Muns i la Montse Berenguer. Amigues la podrem veure a la Sala Municipal a dos quarts de deu del vespre. El preu de l'entrada serà de 3 euros.\tDilluns comencen els assajos del projecte "Teatre Solidari"\non Dimecres, 14 Març 2012 18:27. 12 persones s'han apuntat a participar al projecte de Teatre Social que ha posat en marxa l'Ajuntament d'Arenys de Munt. Aquest projecte començarà el proper dilluns i anirà a càrrec de persones que no han estat mai vinculades al món del teatre.\nLa intenció és que a finals de juny es faci una obra solidària i que el que es recapti es destini a les famílies més desfavorides d'Arenys de Munt. Toni Cantallops, que s'encarregarà de la direcció i del guió, explica que s'ensenyaran diverses tècniques i que, a partir d'aquí, escriurà un text de temàtica solidària. Si esteu interessats en participar d'aquest projecte podeu trucar a la ràdio.\tArriba la volta ciclista a Arenys de Munt\non Dimecres, 14 Març 2012 18:25. La 92enà edició de la Volta Ciclista a Catalunya passarà per Arenys de Munt en la primera etapa que començarà el proper dilluns. En concret baixaran de Sant Celoni per arribar fins les quatre carreteres per seguir direcció a Sant Iscle.\nLa regidora de governació, Montse Carreras, explica que Arenys de Munt dóna tot el seu suport a l'organització. Justament avui ja s'ha començat a senyalitzar la zona. La sortida de la primera etapa serà cap a la una del migdia des de la Riera Capaspre de Calella, a l'alçada de la Plaça del Bunyol. És previst que a Arenys de Munt els ciclistes passin cap a 2/4 de cinc de la tarda.\nContinue Reading\tAl darrer ple es va aprovar desestimar l’al·legació i aprovació provisional de l’ordenança reguladora de la taxa de l’aigua\non Dimarts, 13 Març 2012 18:25. Al darrer ple es va aprovar desestimar l’al·legació i aprovació provisional de l’ordenança reguladora de la taxa de l’aigua. Aquesta va ser aprovada amb els vots en contra d’ERC i del PSC i amb l’abstenció del PP.\nL’al·legació va ser presentada per la Urbanització Sta Rosa dels Pins ja que se’ls volia cobrar un euro més a la factura de l’aigua per cada abonat. Finalment se’ls cobrarà un euro però per comptador general de la urbanització.\nContinue Reading\tEl PSC parlarà sobre la reforma laboral\non Dimarts, 13 Març 2012 18:22. El PSC d’Arenys de Munt organitza un acte públic per parlar sobre la reforma laboral. La xerrada "En què ens afecta la reforma laboral" serà a càrrec de Lluis Torrents, secretari comarcal de UGT del Maresme. Lluis Torrents parlarà sobre el contingut de la reforma laboral.\nContinue Reading\tCiU demana un aeroport autogestionat i ERC mancomunar la policia\non Dilluns, 12 Març 2012 18:14. CIU va presentar una moció per “Un aeroport al servei d’un país” que va ser aprovada amb el vot en contra del PP. Aquesta moció defensa una gestió pública de l’Aeroport del Prat per a la seva internacionalització. Tonia Vila, d’ERC, va dir que cal defensar aquest aeroport pels beneficis econòmics que reporta. Des del PSC, Àngels Castillo, va dir que cal mobilitzar-se per poder descentralitzar-lo.\nRamon Planas, dirigint-se a Alfons Molons, va dir que s’haurien de preocupar més pels diners que la Generalitat deu a l’Ajuntament abans que de l’aeroport. Alfons Molons va replicar dient que aquesta subvenció que deu la Generalitat ja ve del tripartit i que el que es demana amb aquesta moció és dinamitzar turísticament l’aeroport.\nContinue Reading\tEl poble decidirà si vol la bandera espanyola a l'ajuntament\non Divendres, 09 Març 2012 18:22. El Ple de l'Ajuntament d'Arenys de Munt ha acordat realitzar una consulta popular per decidir si penja la bandera espanyola al balcó de l'ajuntament. També mostraran a la Delegació del Govern la seva preocupació per la imposició de la bandera espanyola als edificis consistorials dels municipis catalans. L'acord ha obtingut 11 vots a favor de CIU, ERC i CUP i 2 vots en contra del PSC i PP.\nL'ajuntament creu que aquesta decisió ha de tenir en compte la voluntat dels vilatans d'Arenys de Munt i, en aquest sentit, proposen fer aquesta consulta popular. Àngels Castillo del PSC va dir que no tenen cap necessitat de tenir la bandera espanyola a l'ajuntament i que aquesta imposició els sembla una provocació. Tot i això van votar en contra de fer la consulta.\nContinue Reading\tSegueixen els actes en motiu del Dia de la Dona\non Divendres, 09 Març 2012 18:20. Demà segueixen les activitats a Arenys de Munt en motiu del Dia de la Dona. Recordem que ahir, Dia de la Dona, ja es van celebrar diferents actes. Un altre acte d’ahir va ser la presentació del Banc del Temps a càrrec de Josefina Altés de l’Associació Salut i Família. Helen Navarro explica que aquest es vol impulsar amb l’ajuda dels Voluntaris per Arenys de Munt.\nJustament demà es farà un altre acte per parlar del Banc del Temps. Serà a les dotze del migdia i a la sala de plens de Can Borrell. Es farà un vermut amb el Banc del Temps d’Arenys de Mar que explicaran la seva experiència. La regidora explica que podria haver la possibilitat de mancomunar aquest projecte amb el poble veí.\nContinue Reading\tArenys de Munt es bolca amb les dones\non Dijous, 08 Març 2012 18:24. La Regidoria de Cohesió Social i Assistència Primària, Donaviva i la Biblioteca d'Arenys de Munt han organitzat un serie d'actes per commemorar el Dia Internacional de la Dona Treballadora. Ja aquest matí s'ha fet l'habitual repartiment de clavells per part de Donaviva i s'ha llegit el manifest.\nEn aquests moments a la sala d'exposicions es fa la conferència de l'Associació Salut i Família sobre com organitzar un "BANC DEL TEMPS". I dissabte seguiran els actes. A la Biblioteca s'inaugurarà a les onze del matí "l'Espai de Dona".\nContinue Reading\tERC demana conservar la subvenció del curs de monitors\non Dijous, 08 Març 2012 18:19. Esquerra Republicana d'Arenys de Munt demana a l'equip de govern que mantingui el preu del curs de monitors i monitores en el lleure que es fa per Setmana Santa. El cost total del curs és de 190€ i, a Arenys de Munt, sempre s'ha descomptat 30€ al preu de la inscripció dels alumnes menors de 30 anys empadronats al poble.\nContinue Reading\tA finals de febrer Aigües d’Arenys ha iniciat el cobrament dels rebuts de l’aigua de l’últim trimestre\non Dimarts, 13 Març 2012 18:27. A finals de febrer Aigües d’Arenys ha iniciat el cobrament dels rebuts de l’aigua de l’últim trimestre. Des d’ERC diuen que en alguns casos el rebut de la factura ha superat els 3 mesos provocant un salt en els trams de consum, amb el conseqüent increment en l’import.\nJosep Sànchez explica que són uns quants els veïns que s’han dirigit a ells per aquest increment del rebut de l’aigua. És per aquest motiu que des d’ERC han demanat que es faci una revisió de les factures de l’aigua. Justament a finals de mes hi haurà una trobada amb la GUSAM per parlar del seu funcionament. ERC hi exposarà diferents aspectes.\nContinue Reading\tReunió del Consell Municipal d'Esports\non Dimarts, 13 Març 2012 18:24. El proper dijous es celebrarà a la sala de reunions de l'antic pavelló la reunió ordinària del Consell Municipal d´Esports d’Arenys de Munt. En l’ordre del dia es parlarà de les subvencions a les entitats esportives o sobre l’estat de les instal·lacions. Escoltem a Felix Galceran, regidor d’esports.\nTambé es tractaran qüestions com ara els ingressos per lloguer d´instal·lacions o sobre les consergeries de les zones esportives. El regidor d’esports explica que hi haurà un torn de debat per poder aportar idees. El consell municipal d’esports serà dijous a les set de la tarda.\t20 arenyencs participen als actes de constitució de l'Assemblea Nacional Catalana\non Dilluns, 12 Març 2012 18:18. Una vintena de persones de l'Assemblea Nacional Catalana d'Arenys de Munt han participat a la constitució de l'Assemblea Nacional que es va celebrar aquest passat dissabte al Palau Sant Jordi de Barcelona. El portaveu de l'ANC a Arenys de Munt, Xavier Mitjà, explica que l'acte va ser molt emotiu i que hi van participar 7000 persones.\nA partir d'aquesta constitució es marca un full de ruta amb diferents accions fins al 2014, que és quan es preveu fer una consulta vinculant per la independència. Xavier Mitjà també explica que les enquestes mostren un augment de persones que votarien a favor de la independència.\nContinue Reading\tEl deute bancari s'ha reduït des de principis del mes de febrer en 15.604 €\non Dilluns, 12 Març 2012 18:11. L'Ajuntament d'Arenys de Munt ha fet púbic el deute bancari que s'ha reduït des de principis del mes de febrer en 15.604 €. D'aquesta manera es deuen als bancs 5.166.594 €. Pel que fa al deute amb els proveïdors, el volum de factures pendents és de 509.982 €. Aquest increment respecte al mes de gener es deu a l'entrada al registre de l'Ajuntament de factures de principis d'any.\nTot i la signatura del conveni entre el Govern i les quatre diputacions catalanes per injectar diners als ajuntaments el deute de la Generalitat amb aquests fa impossible mantenir els pagaments amb normalitat i puntualitat.\nContinue Reading\tLa Plaça de l'Església a les fosques\non Divendres, 09 Març 2012 18:21. Ja està solucionada l’averia que va deixar dimecres al vespre sense llum la Plaça de l’Església i la Pplaça de Catalunya d’Arenys de Munt. El motiu no va ser degut al pla d´optimització de l´enllumenat públic, sinó que es tractava d´un fusible de la caixa d´escomesa que estava fos. El servei de manteniment de l´enllumenat públic, SECE, va detectar que una fase de la xarxa elèctrica de la companyia Endesa no donava tensió al quadre de l´enllumenat públic. Posteriorment es va comunicar a la companyia i l’avaria ja ha estat solucionada.\tTaller de la Memòria (nivell l) per als majors de 65 anys\non Divendres, 09 Març 2012 18:18. La Regidoria de Cohesió Social i Assistència Primària de l’Ajuntament d’Arenys de Munt ha obert la preinscripció del Taller de la Memòria (nivell l). Aquest taller està adreçat a persones a partir de 65 anys amb ganes de treballar la memòria i passar una bona estona. Aquest taller que es farà del dilluns 19 al divendres 23 de març, de 9 del matí a 2 del migdia, a l'Edifici Cotxeria. Els interessats s’han dedirigir al Departament de Benestar Social o trucar al telèfon 93 793 77 10.\tPunt d'última hora al ple municipal d'avui\non Dijous, 08 Març 2012 18:22. En el Ple d'avui de l'Ajuntament d'Arenys de Munt s'ha incorporat per urgència una proposta relacionada amb l'anunci efectuat aquesta setmana per part de la Delegació del Govern. En concret es refereix a l'obligació de tenir la bandera espanyola als balcons dels ajuntaments en tots els municipis catalans. Al ple de l´ajuntament es posicionarà sobre aquesta qüestió. Justament fa un dies, l'informatiu va preguntar al regidor del PP sobre aquests tema. Ramon Planas explicà que ell demanaria a l'equip de govern que complís la llei.\nContinue Reading\tCalçotada pels 75 anys de l'escola\non Dijous, 08 Març 2012 18:18. L'AMPA de l'Escola Sant Martí organitza una calçotada amb motiu de la celebració del 75è aniversari de l'escola. La calçotada tindrà lloc a la mateixa escola i a més de calçots també hi haurà assortit de botifarres amb mongetes, pa, vi, aigua, postres i cafè, tot al preu de 10 euros.\nPer als nens s'ha preparat un menú infantil amb macarrons, pa, aigua i postres per cinc euros. La calçotada es farà el diumenge 25 de març. Si us voleu apuntar cal que passeu per la secretaria de l'escola o el despatx de l'AMPA abans del dia 16. Dir-vos que durant el dinar farà el sorteig d'una mona de Ppasqua amb la reproducció de l'edifici de l'escola, obsequi de La Lyonesa.\tMés articles...\nCanvi d'horari al Servei de Mediació\nArenys de Munt "diu prou"\nL'aprovació provisional de l'ordenança fiscal reguladora de la taxa de subministrament d´aigua potable al ple de demà\nNova edició del curs per a monitors\nCom presentar projectes per a subvencions\nDiumenge el Centre Moral s'omplirà de poesia\nAndreu Bartolomé: "No es pot permetre la situació econòmica que viu actualment Catalunya"\nEl PP d'Arenys de Munt demanarà que es pengi la bandera espanyola al balcó de l'ajuntament\nJoan Majó explica com aconseguir el pes desitjat\nAlfons Molons diu que el que es recapti de l’IBI servirà per equilibrar el pressupost\nTom Matz ens parlarà de les oportunitats per als emprenedors\n700 participants a la Cicloturista\n200 milions d'euros per als pobles de la demarcació de Barcelona\nBona feina al pla d'ocupació\nERC demana celeritat en la urbanització superficial de la riera\n700 participants apuntats a la Cicloturista\nArenys de Munt presentarà la plataforma "Diem prou",\nDonaviva prepara el Dia Internacional de la Dona Treballadora\nLes entitats locals s'hauran de rascar la butxaca\nJa teniu els tríptics de les passejades de la tardor passada\nAjornada la reunió sobre la setmana solidària\nOportunitats laborals al Maresme\n60.000 persones participen a la vaga convocada pels estudiants d’universitats i instituts\nL'Ajuntament ja ha publicat al web de l'Ajuntament les bases reguladores de les subvencions a les entitats\n45 persones i empresaris d'Arenys de Munt van participar a la trobada convocada per l’Ajuntament per parlar del Pla de Desenvolupament i Comerç\nLa Bundu Band a la Sala Apolo de Barcelona\nEl Centre Cultural i d’Esbarjo de Sant Pol acollirà la representació de l’opereta “Ruddigore” Primera Marxa Cicloturista Ports del Maresme\n12 persones apuntades al "Teatre Social"\nParticipació Ciutadana d’Arenys de Munt vol informar a les entitats dels canvis que han sofert algunes de les ordenances fiscals\nInici«55565758596061626364»Final\tSDG SEO


L’enviament al Canadà és possible des de molts països. L’enviament des dels Estats Units al Canadà és força senzill mitjançant el servei postal dels Estats Units, FedEx i UPS. Com a alternativa, l’enviament des del Canadà als Estats Units també és un procés similar per als paquets bàsics. Qualsevol cosa de naturalesa comercial requerirà una declaració, despatx de duana i una inspecció potencial al port d'entrada. Qualsevol cosa comercial amb tarifa requerirà càrrecs addicionals a la frontera.\nL’enviament al Canadà és significativament més difícil amb articles regulats i restringits. Qualsevol cosa de naturalesa inflamable, química o comercial requerirà autoritzacions especials per part de la duana. Els paquets que pesin més de 150 lliures també requeriran una designació de mercaderies. No obstant això, podeu enviar gairebé qualsevol cosa que sigui segura i legal, però les taxes augmenten dràsticament segons els requisits de pes i perill.\nCorreu i documents bàsics\nEnviar documents al Canadà és fàcil. Podeu visitar l’oficina de correus dels Estats Units o enviar-ho per correu electrònic mitjançant UPS o FedEx. El lliurament porta a porta és una opció o podeu enviar per correu els serveis de recollida a través de serveis terrestres o aeris. Tot i que els documents per correu són fàcils, el preu per creuar la frontera és superior al franqueig habitual. L’ús d’un fax o digitalització és més rendible quan sigui possible.\nEnviament a Canadà: paquets\nPer tal d’enviar un paquet al Canadà, podeu entrar a FedEx, UPS o USPS amb el paquet i la informació de contacte. Haureu d’emplenar alguns tràmits per endavant, però, i investigar amb antelació us estalviarà temps al taulell d’enviament. Empleneu un formulari d’exportació als Estats Units amb una llista d’embalatge i una factura comercial, si s’escau. Si utilitzeu un agent, haureu de declarar-ne el valor i donar-li una declaració de poder de l'exportador. Aquest procés s'aplica independentment de la companyia naviliera escollida.\nAlguns articles estan prohibits i no es poden enviar al Canadà. UPS disposa d’una guia per països d’elements prohibits que figuren al seu lloc web. El Canadà té algunes restriccions importants sense excepcions. No es poden enviar efectes personals, retoladors de paintball, armes suaus ni camins per a nadons. Tot el que es fabriqui a Iran suposa un 100% de descompte en els límits per a la importació també al Canadà. Si infringiu algun d’aquests termes, el paquet es confiscarà com a mínim. És possible que també se us faci responsable de la infracció, que pot afectar la vostra capacitat per entrar al Canadà i viatjar per les fronteres del país.\nDescripció del treball de comptable de càrrega completa\nComportament organitzatiu i teories dels recursos humans\nCom es fa la insígnia "Segueix-nos a Facebook"\nCom enviar missatges directes a diversos amics de Facebook\nEstratègies empresarials competitives\nCom afegir un degradat a InDesign\nLlista de llocs de treball\nCom vendre estatuetes de moments preciosos jubilats\nCom fer una corba de lletres en Word\nCinc àrees de regulació empresarial del govern


La divisió provincial de Cerdanya perjudica els docents sense plaça fixa\nGUILLEM LLUCH 13:17 10/03/20\nLa Plataforma de docents substituts de Cerdanya ha engegat una campanya a internet per reclamar solucions al Departament d’Ensenyament. Alerten que amb l’actual sistema han de triar entre els Serveis Territorials de Lleida i els de Girona i això els obliga a renunciar als centres de mitja comarca\nels cerdanya placa sense divisió fixa\nL'escola Ridolaina de Montellà.\nLa Plataforma de docents substituts de Cerdanya ha posat en marxa una campanya a la plataforma Change.org per tal de demanar al Departament d’Ensenyament que tingui en compte l’especificitat de Cerdanya. El col·lectiu es queixa que la divisió provincial els perjudica molt a l’hora de triar els centres on voldrien anar a fer substitucions.\nTal com expliquen en aquesta campanya, el problema és que “els docents substituts hem d’escollir uns Serveis Territorials com a preferents, una decisió que determina les diferents poblacions on podrem treballar”. Això vol dir que si un docent resident a Cerdanya tria els Serveis Territorials de Girona, només podrà demanar plaça a les escoles de la comarca que estan a la província de Girona, però no pas a les de Lleida; i viceversa.\nDes del col·lectiu destaquen que a Cerdanya hi ha un institut de secundària i dotze escoles públiques d’educació infantil i primària, set de les quals són escoles rurals, de manera que hi ha molt poques places de treball. A aquest baix nombre de possibles places, doncs, cal sumar-hi el fet que la divisió provincial els obliga a renunciar a la meitat d’elles.\nVolen poder accedir al Berguedà\nTambé lamenten el fet que tampoc puguin optar a les places que surten al Berguedà, ja que aquesta comarca pertany als Serveis Territorials de la Catalunya Central. Remarquen que en aquesta comarca hi ha escoles que els queden molt més a prop i amb millors comunicacions que determinats centres de comarques veïnes pertanyents als serveis territorials de Lleida o Girona com l’Alt Urgell o el Ripollès, respectivament. Tot plegat asseguren que els dificulta molt poder mantenir la residència a Cerdanya i que, en alguns casos, si volen tenir més facilitats per treballar, es veuen obligats a marxar.\nÉs per això que demanen al Departament d’Ensenyament que “no ens obliguin a renunciar a mitja Cerdanya i que es tingui present la complexitat geogràfica de la comarca (limitació amb França i Andorra, dues províncies i tres Serveis Territorials)”. També reclamen que se’ls permeti accedir a més zones on poder treballar, independentment del Servei Territorial on estiguin adscrites, i que es resolgui d’aquesta manera “el greuge que patim els docents que vivim en una zona de frontera entre serveis territorials”.\nA banda d’iniciar aquesta campanya de recollida de signatures a Change.org, que ja n’ha assolit prop de mig miler, el col·lectiu també ha fet una crida a la solidaritat dels professionals d’arreu de Catalunya per denunciar aquesta “situació injusta”. També demanen a les famílies que els donin suport a través de l’AMPA i que els càrrecs electes locals els ajudin.


Quan Barcelona tot just comença a llevar-se, una ciutat flotant (o cinc) arriba a port per formar part de l''skyline' de la capital durant unes hores que esdevenen frenètiques. Amb ordre gairebé militar, es carreguen i es descarreguen passatgers, equipatges, subministraments i mercaderies, en una operació en què tot està mesurat\n6 min. 02/07/2017 01:17\n987x555 Explica Carles Domingo, responsable de l’empresa Creuers del Port de Barcelona, que els passatgers dels creuers sumen uns 2,68 milions, però només 1,3 milions s’animen a baixar a la ciutat per fer la visita, com els que es poden veure a la imatge. L’arribada i sortida dels creuers al port de Barcelona és una operació molt complexa que requereix una coordinació i una gestió mil·limetrada. Tot ha d’estar a punt perquè els milers de passatgers puguin desembarcar i embarcar dels vaixells de manera ordenada, ràpida i eficaç\nExplica Carles Domingo, responsable de l’empresa Creuers del Port de Barcelona, que els passatgers dels creuers sumen uns 2,68 milions, però només 1,3 milions s’animen a baixar a la ciutat per fer la visita, com els que es poden veure a la imatge. L’arribada i sortida dels creuers al port de Barcelona és una operació molt complexa que requereix una coordinació i una gestió mil·limetrada. Tot ha d’estar a punt perquè els milers de passatgers puguin desembarcar i embarcar dels vaixells de manera ordenada, ràpida i eficaç / CRISTINA CALDERER FRANCESC MELCION / CRISTINA CALDERER\nAmb 85 anys i a deu dies de jubilar-se (diu que fer mots encreuats no fa per a ell), ningú coneix el món dels creuers millor que Carles Domingo. Màxim responsable de Creuers del Port de Barcelona, l’empresa que gestiona cinc de les sis terminals de passatgers que hi ha, passeja per les instal·lacions com si ho fes per casa seva. Coneix a tothom i tothom el coneix a ell. Desprèn orgull quan ens explica el que suposa rebre un vaixell tan gran com tres illes de l’Eixample senceres. “Penseu que el Titanic avui ens cabria al moll més petit que tenim”.\n6.00 h - El vaixell informa que ha arribat a la bocana. El pràctic el va a buscar, puja a bord i dirigeix la maniobra d’atracament al port de Barcelona. Els amarradors l’esperen al moll. Aferren les amarres als norais i immobilitzen el vaixell. S’instal·la la passarel·la que connecta el creuer amb la terminal. Pugen policia i duana. S’autoritza el desembarcament.\n540x306 Carles Domingo, màxim responsable de Creuers de Barcelona. / F. MELCION / C. CALDERER Carles Domingo, màxim responsable de Creuers de Barcelona. / F. MELCION / C. CALDERER\nL’auge del turisme de creuers va començar en la Barcelona postolímpica. “Durant els Jocs del 92, els creuers van fer la funció d’hotels flotants”, narra Domingo. “Van veure una Barcelona molt atractiva i van començar a demanar-la com a port d’itineraris. Quan va començar a augmentar el trànsit de creuers, ens vam adonar que ens ho havíem de prendre seriosament”. Amb la construcció de les terminals i l’adequació de les infraestructures portuàries, Barcelona s’ha convertit avui en el primer port de creuers d’Europa i en el quart a nivell mundial.\n"Us imagineu servir tres àpats al dia a un total de 9.000 persones?"\n8.00 h - Els passatgers comencen a desembarcar: si fan escala, només amb la càmera de fotos. Si acaben el viatge, amb algun quilet de més, van a buscar les maletes. En 45 minuts han sortit tots -fins a 6.000 persones-. Es carreguen les mercaderies. A bord, es preparen les habitacions i el primer bufet lliure per rebre els nous viatgers.\nMentre els passatgers desfilen per la passarel·la de vidre, sota els seus peus vehicles de tot tipus van i venen moll amunt, moll avall. Els maleters esquiven toros i palets amb les tones de menjar i altres subministraments que necessita la ciutat flotant per funcionar. “Us imagineu servir tres àpats al dia a 9.000 persones? Estem parlant de 27.000 àpats com a mínim, per 7 dies. Això és més de 180.000 a la setmana”, diu en Carles amb entusiasme. I ens explica una anècdota: "Un cop li vaig preguntar al capità d’un creuer per què no comprava coses aquí, com el menjar. I li vaig aconsellar que anés a la Boqueria. El capità em va fer cas i, en tornar, em va explicar: «Li he preguntat a la senyora de la carn si em podia fer bistecs de 150 grams. M’ha preguntat quants en volia. Li he respost que en necessito 50.000 cada setmana... Imagineu-vos! Aquella dona no els ven ni en tres anys!»"\n540x306 Mar Pérez, responsable del departament de creuers de Port de Barcelona / F. MELCION / C. CALDERER Mar Pérez, responsable del departament de creuers de Port de Barcelona / F. MELCION / C. CALDERER\nAbastir els creuers amb aquestes quantitats descomunals és responsabilitat dels consignataris, els representants de les navilieres a terra. “Cada mes ens arriba dels Estats Units un contenidor amb 25 tones de carn congelada, que carreguem després als nostres vaixells”, ens explica com a exemple Tania Marroquín, consignatària de MSC Cruceros. Ella també s’encarrega d’avisar els serveis sanitaris en cas de necessitat -una malaltia infecciosa o una mort a bord-, o de respondre als capricis del departament d’animació, que, ens diu, li posa les coses més difícils. La gestió de les excursions que s’ofereixen als creueristes també passa per les seves mans. “Sempre tenim unes cinc o sis rutes, d’unes quatre o cinc hores màxim”. La visita a Montserrat o les excursions amb la marca Gaudí o la petjada blaugrana solen ser les més exitoses.\n10.30 h - Es prepara l’últim autocar d’excursions. Es comença a desfer la filera enorme de vehicles que omple el pàrquing de la terminal. Conductors i guies alcen cartells amb rutes i destinacions. Esquiven els taxis que ja porten els nous passatgers. Estan més blancs. Descarreguen maletes.\n540x306 L'arribada i sortida de creuers és una operació molt complexa que requereix una coordinació i una gestió mil·limetrada / F. MELCION / C. CALDERER L'arribada i sortida de creuers és una operació molt complexa que requereix una coordinació i una gestió mil·limetrada / F. MELCION / C. CALDERER\nA la Barcelona dels 90 encara s’emetia algun capítol de Vacaciones en el mar i pocs barcelonins miraven cap a la costa, com si no importés. Avui el turisme de creuers s’ha convertit en focus de crítiques, en part per una política municipal que ha qüestionat el model de turisme a la capital catalana. Sense anar més lluny, aquest mes de juny el baròmetre municipal revelava que el turisme ja és la primera preocupació ciutadana -per a un 19% dels barcelonins-, per davant de l’atur -per a un 12,4%.\nCarles Domingo hi respon: “Dels més de 30 milions de persones que van visitar Barcelona l’any passat, els creueristes van ser 2,68 milions. I, d’aquests, només 1,3 milions van baixar a visitar la ciutat. Els creuers contribueixen a la congestió, d’acord, però representen al voltant del 3%. Per tant, si s’ha de buscar qui en té la culpa, busquem una mica a tot arreu.\n12.00 h - Comença la facturació de passatgers. Es classifiquen les maletes. Es passen per raigsX. Es carreguen al vaixell. Els viatgers, que comencen a pujar a bord, se les trobaran a la cabina. Continua la càrrega de subministraments per popa.\n540x306 Els creueristes representen només el 3% dels turistes de Barcelona / F. MELCION / C. CALDERER Els creueristes representen només el 3% dels turistes de Barcelona / F. MELCION / C. CALDERER\nEls creuers que veiem avui amarrats fa dos anys que han demanat el seu espai al moll Adossat de Barcelona. El port treballa amb aquesta previsió per evitar les congestions en un port cada vegada més sol·licitat. “Una de les coses que tenim en compte per prioritzar un vaixell en relació a un altre és mirar si el creuer comença i acaba aquí el viatge o si només ve de trànsit”, explica Mar Pérez, responsable del departament de creuers de Port de Barcelona. “Volem consolidar-nos com a port base, entre altres coses perquè són els creueristes que més beneficis deixen a la ciutat. Molts d’ells -si no van i venen directament des de l’aeroport- es queden a la ciutat dos o tres dies, i s’hi deixen una mitjana de 200 euros diaris”. Fa referència a un estudi de la Universitat de Barcelona i el mateix Port que subratlla que, gràcies a l’activitat dels creuers, es poden mantenir prop de 7.000 llocs de treball a temps complet i generar una facturació anual a Catalunya de 796 milions d’euros.\n540x306 Una treballadora informa un passatger. / F. MELCION / C. CALDERER Una treballadora informa un passatger. / F. MELCION / C. CALDERER\nAquestes xifres també volen respondre a una altra crítica habitual que senten de manera recurrent: la contaminació ambiental. “Estem fent un esforç per atreure els vaixells més nous i més sostenibles, que de fet són els que les navilieres volen portar a Barcelona”. Són els creuers que estan incorporant filtres a les xemeneies per reduir la contaminació i que opten per fer servir gas natural líquid com a combustible.


El nou curs polític comença amb una setmana trepidant\nCalendari dels focus mediàtics principals que marquen el començament del curs polític\nEl president de la Generalitat Quim Torra farà dimarts la conferència 'El nostre moment’, on exposarà la seva proposta sobre quins passos s’han de seguir per a materialitzar la República\nActors i analistes polítics coincideixen que la tardor tornarà a ser un període d’alta intensitat política, quan el judici contra l’1-O i els aniversaris del referèndum, de les grans aturades de país i de la proclamació d’independència del 27-O en marcaran l’agenda. Una de les primeres dates a tenir presents serà la Diada de l’Onze de Setembre, però aquesta setmana que comencem ja garanteix una actualitat trepidant. Tot seguit en repassem els esdeveniments més destacats:\nDilluns 3, un tribunal belga decideix sobre l’extradició de Valtònyc\nAvui l’atenció mediàtica és a Bèlgica, on un tribunal de Gant (Flandes) es reunirà per a deliberar sobre l’extradició del raper Valtònyc. El 20 d’agost el cantant ja va assistir a l’audiència del Palau de Justícia de la ciutat, però llavors el jutge de guàrdia va decidir d’ajornar la decisió fins avui, quan el titular del cas torna al seu lloc de feina, i va instar el fiscal a demanar més informació.\nLlavors Valtònyc es va mostrar satisfet perquè el tribunal havia refusat l’extradició automàtica a Espanya, on havia de complir una pena de tres anys i mig de presó. En declaracions a VilaWeb, el seu advocat, Simon Bekaert, va dir que la defensa apel·laria a la llibertat d’expressió, a la inexistència a Bèlgica de la doble incriminació dels suposats delictes pels quals fou condemnat a Espanya, i als precedents de cantants que no han estat sentenciats a penes de presó per haver criticat el cap de l’estat corresponent, entre més arguments tècnics.\nDimarts 4, Llarena és citat a declarar i Torra anuncia les línies del govern\nEl 4 de setembre és, potser, el dia més intens de la setmana. D’una banda, haurem de continuar amb un ull posat en els tribunals belgues, però aleshores el protagonista serà el jutge Pablo Llarena. El magistrat del Tribunal Suprem espanyol, qui ha instruït la causa contra el referèndum d’independència i manté oberta la peça que afecta els exiliats, és citat a declarar per a decidir si la demanda civil presentada pel president Carles Puigdemont i els consellers exiliats continua el procés judicial o no.\nD’entrada, el Ministeri de Justícia espanyol havia dit que si es personava en la demanda, com ho demanava el Consell General del Poder Judicial espanyol per tal d’emparar Llarena, seria només per a defensar la justícia espanyola però no pas ‘actes privats’ del jutge. Finalment, i després d’un debat ben intens a les altes esferes espanyoles –amb un comunicat conjunt de pràcticament totes les associacions de jutges i fiscals fent costat a Llarena–, el govern espanyol va contractar un despatx d’advocats belga i Pedro Sánchez va dir que la demanda contra el jutge ‘no és cap qüestió privada, sinó d’estat.’\nSi la justícia belga creu convenient de cursar la demanda contra Llarena –ni tan sols caldria que fos condemnat– hauria de ser apartat de la causa que instrueix. La clau de tot plegat és l’article 219.8 de la Llei Orgànica del Poder Judicial espanyol, que estableix que si un jutge té un plet pendent amb alguna de les parts del judici, cal que s’hi abstingui i, si convé, que sigui recusat de la causa.\nD’altra banda, a les 19.00 el president de la Generalitat Quim Torra farà la conferència sobre el futur polític del Principat al Teatre Nacional de Catalunya. Amb el títol de ‘El nostre moment’, hom espera que faci una proposta sobre quins passos cal seguir per a materialitzar la república. Tanmateix, en una entrevista a VilaWeb, el president va descartar que hi exposés cap full de ruta.\nEn el consell executiu de dimarts, va comunicar les línies mestres de la conferència als consellers, tot i que parlarà a títol personal. El contingut també l’ha fet saber al president Carles Puigdemont.\nPer últim, cal tenir en compte que la mesa del parlament i la junta de portaveus es reuniran per primera vegada d’ençà de l’enfrontament entre Junts per Catalunya i Esquerra Republicana sobre com afrontar la suspensió dels diputats processats dictada pel jutge Llarena. Llavors els primers van dir que hi havia un pacte per a eximir Carles Puigdemont de la suspensió per a no tancar la porta a cap futura investidura. Al seu torn, Esquerra ho va negar taxativament i va acusar els seus socis de mentir.\nAra bé, l’ordre del dia de la reunió de mesa no recull cap punt sobre la suspensió de diputats. El president Torra va explicar a VilaWeb que la crisi de parlament ja havia estat resolta després d’haver-se reunit amb molts actors per aconseguir la unitat. ‘Encarem el curs amb un govern molt fort, amb un parlament molt fort i amb tots els actors polítics molt conscients de la cruïlla històrica en què ens trobem’, va dir.\nDimecres 5, el Suprem estudia les recusacions contra els jutges de l’1-O\nLa sala del 61 del Tribunal Suprem espanyol abordarà dimecres l’incident de recusació exposat per onze dirigents independentistes contra cinc magistrats que hauran de jutjar la causa de l’1-O. Estudiarà les al·legacions de totes les parts i haurà de decidir si aparta aquests magistrats del tribunal que haurà de jutjar els dirigents independentistes. La fiscalia ja s’ha oposat a les recusacions dels magistrats.\nL’incident de recusació és adreçat a Manuel Marchena, Andrés Martínez Arrieta, Juan Ramón Berdugo Gómez, Luciano Varela Castro i Antonio del Moral García. Tots ells –a excepció de Del Moral, qui substitueix l’ex-fiscal general Julián Sánchez Melgar– van formar part de la sala que va admetre a tràmit la querella interposada per l’ex-fiscal José Manuel Maza el 31 d’octubre passat i que va desencadenar tot el procés judicial. Per això els processats demanen d’apartar-l’en.\nEl Tribunal Suprem espanyol ha rebut sis peticions de recusació. Una és la presentada per la defensa de Rull, Turull i Sànchez –a la qual s’ha adherit Forn–; una altra de Romeva i Junqueras; una tercera de Puigdemont, Puig i Pontsatí i tres més d’individuals presentades pels lletrats de Forcadell, Borràs i Cuixart.\nDijous 6, es reuneix la Junta de Seguretat amb les agressions de la ultradreta damunt la taula\nEl 6 de setembre a les 12.00 el president Torra presidirà la Junta de Seguretat de Catalunya, que es reunirà al Palau de la Generalitat de Catalunya i hi serà present el ministre d’Interior espanyol, Fernando Grande-Marlaska. Els darrers dies s’ha aixecat polseguera al respecte, car el govern espanyol ha insistit de tractar-hi la presència de llaços grocs al carrer.\nTot i això, el conseller de l’Interior, Miquel Buch va refusar d’afegir aquest punt en l’ordre del dia i va recordar que la seguretat ciutadana i l’ordre públic a Catalunya ‘són competències exclusives de la Generalitat’ exercides pels Mossos. En canvi, Grande-Marlaska argumentava que ‘la seguretat pública, i d’acord amb la legislació, és competència exclusiva de l’estat espanyol’.\nMalgrat la manca d’entesa, divendres la ministra portaveu del govern espanyol, Isabel Celaá, va assegurar que els llaços grocs constaven a l’ordre del dia i, finalment, Buch va acceptar d’incloure-ho, si bé va recordar que la Junta de Seguretat no és l’òrgan idoni.\nEls dos governs sí que estan d’acord de tractar el terrorisme i la integració plena de la policia catalana al CITCO.\nEn el record hi ha l’aniversari de l’aprovació de la llei del referèndum d’autodeterminació de Catalunya, que regulava la celebració d’un referèndum vinculant sobre la independència. La llei apel·lava al dret internacional i a les diferents resolucions aprovades en les quals era reafirmada la sobirania catalana. Segons el text, en cas que els vots afirmatius fossin superiors als negatius calia declarar formalment la independència de Catalunya ‘al cap dels dos dies següents de la proclamació dels resultats oficials per la Sindicatura Electoral’. Si el resultat era el contrari, calia convocar eleccions al parlament.\nEl ple d’aprovació va ser marcat pel filibusterisme dels grups de l’oposició, que van intentar aturar-lo tants cops com fos possible. Finalment, la llei va ser aprovada sense la participació dels diputats de Cs, del PSC i del PP.\nDivendres 7, un any del ple d’aprovació de la llei de transitorietat\nSi el 6 de setembre de 2017 es va aprovar la llei del referèndum entre els grans escarafalls de l’oposició, l’endemà va venir el ple per a la llei de transitorietat jurídica i fundacional de la República, que no va ser més tranquil. De fet, tot i que en la memòria col·lectiva es parla dels dies 6 i 7 de setembre, la llei va ser aprovada de matinada, quan ja era dia 8.\nUna vegada més, els diputats de l’oposició van intentar endarrerir-ne l’aprovació amb grans dosis de filibusterisme i, a l’hora de la votació, els diputats de Ciutadans, del PSC i del PP van deixar l’hemicicle. Una de les grans protagonistes de les dues jornades fou la presidenta del parlament Carme Forcadell, qui es va refusar a suspendre el debat i la votació de la iniciativa política tot i les amenaces del poder judicial espanyol i dels partits de l’oposició. Avui Forcadell és a la presó de Mas d’Enric (el Catllar, Tarragonès) justament per no haver cedit.\nLa llei de transitorietat establia la successió ordenada de lleis i administracions i la continuïtat dels serveis públics en la transició cap a la República de Catalunya. També es descrivia com havia de ser el futur procés constituent i les principals estructures de la república fins a la redacció i votació de la carta magna. La disposició final tercera establia que la llei només entrava en vigor després de la proclamació d’independència.


L’arribada del cafè a Europa: les primeres cafeteries | Bloc Cafè Saula\nA Europa el cafè ja elaborat i preparat per a ser consumit va ser introduït pels comerciants venecians el 1615, és a dir, bastant abans que la planta fos importada pels holandesos. Així doncs, la primera ciutat europea que va comercialitzar el cafè va ser Venècia. També en aquesta ciutat, el 1625 es va obrir el primer local públic en el qual es podia consumir la nova beguda, és a dir, el primer cafè. Pocs anys després, el 1635 es va inaugurar a Londres el primer Coffee House, convertint-se ràpidament en el punt de reunió dels intel·lectuals del país.\nA França es va obrir el primer cafè el 1671, però no va ser fins al 1684 que es va inaugurar el Cafè Procope, local que durant molts anys va marcar la vida intel·lectual i especialment literària de la capital francesa. A Viena, Franz Georg Kolschitzky va obrir el 1683 el cafè L’ampolla blava, aprofitant uns sacs de cafè (rebuts en pagament pels seus serveis a l’exèrcit) que havien deixat abandonats els turcs en la seva fugida després del cèrcol de Viena.\nPel que fa a Espanya, les primeres cafeteries es van obrir al voltant del 1715 i de seguida van adquirir la fama de ser els millors llocs per a assaborir un bon cafè. A Madrid cal destacar el Cafè Príncep i El Pombo, tots dos centres de reunió de polítics i intel·lectuals.\nI segons consta en l’Arxiu de la Ciutat de Barcelona, el primer cafeter instal·lat a la Ciutat Comtal es va registrar l’any 1783. Es deia Sr. Mariano Figueras i residia en el número 101 de les Rambles.


Una gana insaciable | Marc Salgas | BARCELONA /SILSDEN | Trial | L'Esportiu de Catalunya\nUna gana insaciable Una gana insaciable Una gana insaciable Una gana insaciable + Una gana insaciable E-mail\nBARCELONA /SILSDEN - 3 setembre 2018 2.00 h\nUna gana insaciable\nToni Bou aconsegueix el dotzè títol del mundial de trial a l’aire lliure amb la victòria en la prova de la Gran Bretanya\nAcumula 24 títols en campionats del món pels dotze en pista coberta\nToni Bou, al centre, celebra el dotzè títol mundial de trial a l’aire lliure amb el seu equip Arxiu.\nUna gana insaciable Una gana insaciable Una gana insaciable Una gana insaciable Una gana insaciable E-mail\nMarc Salgas - BARCELONA /SILSDEN\nNo en té mai prou. Toni Bou no es cansa de guanyar títols i d’ampliar un palmarès que ja pot ser considerat com un dels més grans de la història en qualsevol disciplina esportiva. Costaria trobar, si és que existeix, un altre esportista que acumuli 24 títols mundials, que són els que ja té el pilot de Piera amb només 31 anys. L’últim el va aconseguir ahir a la Gran Bretanya. És el dotzè de la seva trajectòria en el mundial de trial a l’aire lliure, que cal afegir als dotze que també ha guanyat en el de pista coberta. Els dos primers els va aconseguir el 2007. Des de llavors s’ha coronat en tots els mundials que s’han disputat. Als seus rivals no els ha deixat ni les escorrialles.\nBou arribava a la vuitena prova de la temporada amb la primera oportunitat de guanyar el títol. En feia prou amb el segon lloc per assegurar-se’l. O amb el tercer, sempre que Jeroni Fajardo, el seu perseguidor immediat, no aconseguís la victòria. El cas és que depenia d’ell mateix i, com era de preveure, no va necessitar esperar els resultats de cap rival per posar-se la corona. Bou es va endur, també, la victòria parcial, la setena que aconsegueix aquesta temporada. “No hi ha res millor que guanyar guanyant”, explicava després de la prova.\nMalgrat la manifesta superioritat amb què Bou ha acabat campió, ell mateix assegurava que la temporada ha estat més difícil que d’altres a causa de la lesió que es va fer en el mundial en pista coberta. El pilot de la marca Montesa va tenir una aparatosa caiguda en la prova de Le Mans en què es va fracturar tres vèrtebres. Però això no el va apartar del títol mundial de l’especialitat ni ara del títol del mundial a l’aire lliure, considerat el campionat rei d’aquest esport.\nBou queia provisionalment al quart lloc del trial anglès per un cinc en la setena zona de la primera volta que ell va qualificar de “molt estricte.” Amb tot, es va poder refer i va acabar la volta en el segon lloc amb vuit punts, només superat per un sorprenent Miquel Gelabert (Sherco), que va acabar amb tres. El pilot de Sant Esteve de Llémena va aconseguir mantenir el primer lloc en les dotze primeres zones, en les quals va fer només tres punts, els mateixos que Bou. En la penúltima zona, però, Gelabert va fer cinc punts i va perdre el lideratge en benefici de Bou, que va superar la zona sense cap peu. Adam Raga (TRRS), tercer fins llavors, també va aprofitar l’errada del gironí per avançar un lloc i finalitzar la prova segon. Jeroni Fajardo (Gas Gas) no va tenir l’oportunitat de lluitar per la victòria en cap moment. Va acabar la primera volta amb setze punts i només va poder acabar sisè.\n“Ha estat una dia molt especial. Sabíem que seria una cursa fàcil, on no es podien fer errors. M’han posat un cinc a la zona set molt estricte i això m’ha fet anar tota la cursa al límit. Amb un cinc més podia acabar setè o vuitè, i si aguantava sabia que podia guanyar. He arribat rodat en el tercer i el quart lloc, però m’he recuperat i en Miquel ha fallat en les últimes dues zones”, va explicar Bou després de la prova. “No hi ha res millor que guanyar el títol guanyant. Era el millor que podia passar, així que estic molt content”, va afegir.\nLa victòria de Bou ahir és la cinquena consecutiva, la sisena de la temporada i, atenció, la número 103 de la seva carrera en aquest campionat. En el Gran Premi de Portugal, fa tres curses, va aconseguir superar el rècord absolut de victòries, que tenia el britànic Dougie Lampkin, set vegades campió del món, amb 99.\nLa prova britànica va ser la penúltima del calendari. El 16 de setembre es disputarà l’última a Itàlia, on es decidirà el subcampionat. Jeroni Fajardo, malgrat el pobre resultat d’ahir, va conservar el segon lloc, però no ho tindrà gens fàcil perquè només té quatre punts d’avantatge respecte de Jaime Busto (Gas Gas), que ahir va ser setè, i cinc respecte d’Adam Raga.\nEstic molt content perquè, amb la lesió de Le Mans, ha estat un any molt complicat. Ara toca disfrutar aquest títol al màxim\nAnàvem molt igualats amb l’Adam i això m’ha afegit nervis i pressió. No hi ha res millor que guanyar guanyant\n1r Toni Bou (Montesa) 13\n2n Adam Raga (TRRS) 15\n3r Miquel Gelabert (Sherco) 15\n4t Takahisa Fujinami (Montesa) 21\n5è Albert Cabestany (Beta) 23\n6è Jeroni Fajardo (Gas Gas) 24\n7è Jaime Busto (Gas Gas) 28\n8è James Dabill (Beta) 28\n9è Jack Price (Gas Gas) 35\n10è Jorge Casales (Vertigo) 42\n1r Toni Bou (Montesa) 150\n2n Jeroni Fajardo (Gas Gas) 117\n3r Jaime Busto (Gas Gas) 113\n4t Adam Raga (TRRS) 112\n5è Albert Cabestany (Beta) 89\n6è Takahisa Fujinami (Montesa) 81\n7è James Dabill (Beta) 70\n8è Jorge Casales (Vertigo) 66\n9è Miquel Gelabert (Sherco) 62\n10è Jack Price (Gas Gas) 46\nL'Esportiu. Nacional 03-09-2018, Pàgina 16\nL'Esportiu. Girona 03-09-2018, Pàgina 19


El mur italià posa a prova Ibrahimovic\nLa selecció sueca buscarà la sorpresa aquest divendres (15 h, UEFA.com) davant d'una Itàlia fidel a la seva tradició\nJoan Aureli Raich\nGianluigi Buffon, el veterà capità de la selecció italiana ROBERT GHEMENT / EFE\nBarcelonaL'Estadi Municipal de Tolosa és el lloc on Itàlia i Suècia disputaran aquest divendres (15 h, UEFA.com) el primer partit de la segona ronda del grup E. Els transalpins arriben com a líders en solitari del grup i amb els ànims reforçats després de l'excel·lent partit que van fer en el seu debut contra l'eterna promesa de Bèlgica. La seva fórmula inesgotable –defensa ferma, contraatac i eficiència– segueix fent de l'equip entrenat per Antonio Conte un seriós candidat a la victòria final. Suècia, per la seva banda, va aconseguir un empat gràcies a un gol en pròpia porteria d'Irlanda.\nItàlia va arribar a l'Eurocopa en silenci, sense estrelles. Però amb els seus trets distintius molt ben definits: lideratge de Gianluigi Buffon a la porteria, defensa veterana i de garanties –del Juventus– i un jugador com De Rossi, capaç d'articular la connexió entre els defenses i els atacants. La resta de jugadors no tenen gaire renom, però se sacrifiquen i estan compromesos amb el model de joc que tants èxits ha donat al futbol italià. Alessandro Florenzi, migcampista del Roma, ho té ben clar: "Els cinc del mig del camp, a part de De Rossi, podem fer-ho bé en altres posicions. No hi ha problema per a cap de nosaltres i el seleccionador té moltes solucions".\nSuècia arriba al duel amb dubtes. El joc exhibit contra Irlanda va mostrar moltes mancances en un equip que va ser dominat durant la majoria del partit pels rivals. En aquestes fases es va trobar a faltar Ibrahimovic. El gegant de Malmö va disposar de diverses ocasions en el tram final del partit però la falta d'encert va evitar que el marcador final quedés modificat. Els suecs confien que l'exblaugrana recuperi la seva millor versió i que, d'aquesta manera, es converteixi en el primer jugador a marcar en quatre fases finals de l'Eurocopa.\nA diferència del que molts podrien pensar, la història assenyala com a favorita Suècia. En els 14 partits en què s'han enfrontat els escandinaus i els transalpins, fins a set vegades la victòria se n'ha anat cap al nord –per cinc dels italians i dos empats–. Un dels últims enfrontaments, de fet, va ser el 2004 a l'Eurocopa de Portugal: llavors un gol d'Ibra va deixar fora els italians. Malgrat els enfrontaments previs, el palmarès d'uns i altres i el rendiment en el primer partit, la lògica dóna avantatge al conjunt d'Antonio Conte. Una victòria italiana els deixaria classificats gairebé matemàticament –i molt segurament primers de grup–, mentre que els suecs quedarien al caire de l'abisme.\nItàlia Suècia Zlatan Ibrahimovic Antonio Conte Buffon


Història natural, marcadors diagnòstics i fisiopatologia de les distròfies musculars – Neuromuscular Barcelona\nRecerca Distrofias musculares y otras miopatías Història natural, marcadors diagnòstics i fisiopatologia de les distròfies musculars\nHistòria natural de les disferlinopaties\nL’Associació de pacients JAIN Foundation, està finançant un estudi d’investigació centrat en conèixer en detall les característiques clíniques i radiològiques d’una gran cohort de pacients amb distròfia muscular de cintures 2B produïdes per mutacions en el gen de la disferlina.\nAquest és un estudi observacional d’història natural que es va iniciar a l’any 2013. Els pacients es visiten de forma anual a l’hospital a on realitzem una sèrie de proves: entrevista clínica, exploració física general, proves funcionals musculars, analítica sanguínia, proves funcionals respiratòries, ecocardiograma i ressonància magnètica muscular.\nHem inclòs 14 pacients del nostre centre. Tots ells han realitzat les proves sense problemes i el grau de satisfacció amb l’estudi és alt. Els pacients són seguits de for ma regular per la nostre unitat des de fa anys i havien participat en múltiples activitats d’investigació prèviament, és per això que els hi volem agrair la seva disponibilitat per col·laborar amb la unitat.\nRecentment hem decidit allargar per un any l’estudi d’investigació, per la qual cosa alguns dels pacients participants seguiran amb les proves un any mes.\nMarcadors moleculars de seguiment en distròfies musculars\nEstem realitzant una sèrie d’estudis per detectar molècules sanguínies que puguin ser útils al seguiment de diverses distròfies musculars. En els projectes relacionats amb aquesta línia d’investigació volem incloure pacients afectats de diferents patologies del múscul com per exemple: distròfia muscular de Duchenn, disferlinopatia i distròfia facio-escàpulo-humeral (FSH). El nostre objectiu és trobar biomarcadors en sèrum o plasma que permetin realitzar un seguiment de la malaltia. Aquest marcadors poden ser útils per identificar pacients de risc de progressió ràpida i també en assajos clínics, per tal de conèixer si existeix una resposta a les teràpies assajades. Volem veure si els nivells de determinades molècules correlacionen amb el resultat de les proves físiques i amb el resultat de les ressonàncies magnètiques.\nFisiopatologia de les distròfies musculars\nEstem realitzant una sèrie d’estudis observacionals en el laboratori de malalties neuromusculars amb la fi de conèixer en més profunditat els mecanismes associats al procés de regeneració i degeneració muscular que tenen lloc a les distròfies musculars.\nHem estudiat en especial el paper de PDGF-BB en el procés de regeneració muscular. Hem descobert el paper important que juga aquesta molècula en el procés de regeneració especialment als pacients amb malaltia de Duchenne. PDGF-BB s’expressa a les fibres musculars danyades dels pacients amb aquesta malaltia. De fet, lesions induïdes als músculs de ratolí mdx, un model murí de distròfia muscular de Duchenne, indueixen l’alliberació de PDGF-BB per fibres musculars. Mitjançant una sèrie d’estudis in vitro, hem observat que aquesta molècula augmenta la proliferació i quemotaxis dels mioblastos, un tipus de cèl·lula mare encarregada de reparar fibres musculars. La injecció repetida dels músculs esquelètics amb PDGF-BB augmenta la regeneració muscular, disminueix la inflamació i augmenta el número de cèl·lules satèl·lit. Aquests resultats han estat publicats recentment a la revista American Journal of Pathology.\nEn aquest moment estem estudiant les vies intracel·lulars que s’activen als fibroblastos dels músculs esquelètics per la molècula PDGF-AA. Aquesta molècula, a diferència de PDGF-BB, sembla tenir un paper clau en la fibrosis muscular. Estem tractant fibroblastos extrets de múscul esquelètic de pacients amb Duchenne i de controls amb PDGF-AA. En una sèrie d’estudis proteòmics i genòmics, identificarem les vies de senyalització intracel·lular activades per aquesta molècula. Creiem que aquests estudis permetran identificar noves dianes terapèutiques per les distròfies musculars.\nInflammation in dysferlin myopathy: immunohistochemical characterization of 13 patients.\nGallardo E, Rojas-García R, de Luna N, Pou A, Brown RH Jr, Illa I\nActivació de la Immunitat Innata en cèl·lules deficients en disferlina: Noves dianes terapèutiques.\nAgència finançadora: Fundación Areces\nAvenços en la malaltia de McArdle: nova aproximació diagnòstica i terapèutica i i actualització del registre europeu de pacients "EUROMAC"\nAgència finançadora: CIBERER\nRecerca de biomarcadors en serum de pacients amb Pompe\nAgència finançadora: Genzyme Internacional\nEstudi de la història natural de la malaltia de Pompe a l'adult. Estudi prospectiu de predictors clínics i de imatge de l'evolució de la malaltia de Pompe\nEstudi de resultats clínics per disferlinopaties\nAgència finançadora: Jain Foundation\nPDGF com a nou biomarcador i diana terapeutica en pacients amb distrofia muscular\nCerca de biomarcadors de distròfies musculars amb debilitat de cintures


El weblog de Jordi Perales: Bolonia, reforma d'estudis i la funció pública docent. Els mestres al cos A?\nBolonia, reforma d'estudis i la funció pública docent. Els mestres al cos A?\nJa fa dies que s'està parlant de les directrius derivades del Pla Bolonia de convergència europea dels estudis superiors. Anant molt al gra, els estudis de mestre, ja siguin d'educació infantil o de música passaran a ser títols de grau, com la resta de titulacions. O sigui, que "magisteri" serà una llicenciatura. Per fi! Ara cal que la qualitat d'aquests estudis estigui a l'alçada de les necessitats de la societat.\nAquest canvi de diplomatura a llicenciatura implica també uns canvis en la funció pública docent. Com sabeu hi ha dos grans cossos, el B, en el qual estem actualment els mestres i l'A, en el que hi ha el professorat de secundària (si, ja sé que em deixo molts altres cossos però són menys nombrosos).\nEl requisit per a ser del cos A és ser llicenciat, per tant, a partir que surtin les primeres promocions de mestres segons "bolonia", caldrà veure com afecta això a la convocatòria de proves d'accès a la funció pública docent. Si els nous mestres seran llicenciats, també hauran de cobrar com a llicenciats, òbviament.\nResulta evident pensar que els actuals mestres que tinguin una llicenciatura no tindran cap problema en passar directament al cos A, ara bé, i la gran majoria de mestres que no tenen cap llicenciatura, els tindrem oblidats fins que es jubilin. O el que és pitjor, hi haurà mestres llicenciats del cos A i mestres diplomats del cos B en un mateix centre? Per a la mateixa feina, sous diferents?\nCaldrà seguir l'evolució de prop.\nEm sembla que és més senzill. El meu germà està a justícia i el que passa és que desapareix el cos B a tot el funcionariat.\nEl B passa a ser A2 i l'A es queda a A1.\nSuposo que això, ho explicaran els sindis amb rebombori d'aquí un temps. A altres àmbits ja ho tenen asumit.\nSóc el de l'altre dia, i la meva opinió (que oficialment no serveix per res) és que suposo que faran el de sempre: el que més els convingui als responsables (és clar, dins de la legalitat). o sigui, el que els surti dels coll...\nEl tema dels sindicats també té miga. És un altre lloc on fan el que més els interessa per que tothom els vegi bé..., clar que crec que ja fa molt temps que estan millor vistos pels qui manen que pels que treballem...\nÉs clar que dels que treballem, també n'hi ha per llogar-hi cadires. Que se n'ha fet del col·lectiu de mestres que feien vagues molt sovint quan molts anàvem al cole?... deu ser que les circumstàncies ja no són les que eren...\nEl famós Pla Bolonia... jo encara no m'he assabentat en què consisteix exactament. La carrera què estic intentant acabar passarà a ser de 4 anys y serà una llicenciatura. Els alumnes es queixen ja que, segons ells, els estudis universitaris seran 'elitistes' i 'per als pijos'. A mi em sembla correcte que s'adaptin els plans estudis espanyols als plans europeus, però sobretot el que voldria es que els professors universitaris fessin una remodelació del pla d'estudis i totes les assignatures 'de relleno' què no serveixen per a res desapareguessin del currículum universitari. Coses més útils, si us plau.


El Teatre Gaudí Barcelona aixeca el teló\nBarcelona ha estrenat aquest dimecres un nou espai escènic, el Teatre Gaudí Barcelona, el TGB. El nou espai teatral, situat al carrer Sant Antoni Maria Claret i amb una capacitat total de 252 persones, aixeca el teló amb dos muntatges. A la sala gran s'hi pot veure el musical "Déus del teatre, somrieu!", una obra que recull cançons de Stephen Sondheim. La sala petita, en canvi, l'ha inaugurada Iraida Sardà amb la seva adaptació teatral de la novel·la "La dona trencada", de Simone de Beauvoir.\n20/02/2008 - 06.41 Actualitzat 21/02/2008 - 10.47\nEl Teatre Gaudí Barcelona s'inaugura amb "Déus del teatre, somrieu!", una obra de teatre musical que recull cançons de Stephen Sondheim que han estat adaptades i traduïdes i que van des de "Sunday" fins a "Puc deixar-te?". Un espectacle que mostra la diversitat de les emocions que conté l'extensa producció de Sondheim, un viatge a través de l'obra d'aquest gran mestre del teatre musical, especialista a portar a escena l'ànima humana. El director escènic del muntatge i també un dels cantants, Òscar Mas, ha manifestat que el muntatge pretén "celebrar que existeix aquest compositor", considerat el principal creador de teatre musical de la seva generació.\nLa sala petita del TGB, en canvi, l'ha inaugurada Iraida Sardà amb la seva adaptació teatral de la novel·la "La dona trencada", de Simone de Beauvoir i dirigida per Anna Sabaté. Es tracta d'un fi retrat psicològic del procés que segueix una dona que intenta sobreviure a l'engany i al dolor.\nEl teatre té una programació triennal que aixeca el teló amb nou produccions pròpies i dotze de seleccionades, entre elles tres musicals autòctons. La nova sala dedicarà especial atenció al musical autòcton, tot i que "sense oblidar els grans títols internacionals i el teatre d'autor contemporani", ha manifestat el director artístic del Teatre Gaudí Barcelona, Ever Blanchet.\nBlanchet, qui ha recordat que per a la seva obertura només ha tingut l'ajuda de "l'Ajuntament de l'Eixample" i de la premsa, ha explicat també que el nou teatre tindrà dues sales amb una capacitat total de 252 espectadors: 196 a la sala gran, anomenada Sala Claca, i 56 en la petita, anomenada Teresa Calafell.\nLa sala, que és al número 12 del carrer Sant Antoni Maria Claret, ofereix també la venda d'entrades a través d'internet a Atrapalo.com.\nUn nou TGB a Barcelona


Una setmana molt completa! | AEiG Pinya de Rosa\nAquesta setmana ha estat plena d'activitats variades i divertides! Els nens i nenes de Terral no han parat ni un moment: Dilluns, dia cooperatiu: com cada matí, per preparar-nos i despertar-nos, vam començar amb l'activitat del matí que sempre traiem de "La caixa del Bon Dia". El dilluns era el dia de jocs cooperatius així que tots els jocs que vam fer durant el matí van ser per parelles o grups. La majoria d'aquests els vam realitzar al parc de la Biblioteca.\nDimarts, dia de tallers: després de despertar-nos amb l'activitat de la caixa, ens vam posar en marxa amb el primer taller del dia, el taller de les samarretes. Cadascú amb la seva samarreta la va enrotllar com la closca d'un cargol i les vam mullar en els diferents tints que hi havia i la veritat que ens van quedar unes camisetes molt xules!! Per finalitzar, les vam posar a assecar, ja que encara faltava posar el nostre toc d'identitat, el nom del grup! Ben esmorzats, vam començar el segon taller, el de decorar els nostres tests amb moltes teles diferents perquè quedin ben maques i, un cop acabats, els vam deixar assecar-se perquè així, més endavant, poguéssim plantar la nostra pròpia planta! Finament, com feia molta calor, ens vam mullar amb la mànega!\nDimecres, dia de platja: com tots els dimecres, vam anar a la platja! Un dels millors dies de la setmana, ja que ens ho passem molt bé i no volem sortir de l'aigua!!! A més, vam coincidir amb el grup de Carcanet amb els quals vam fer amistat i vam riure molt.\nDijous, dia de la sortida: ens vam trobar davant la biblioteca i seguidament, sense perdre el temps, vam muntar-nos al bus en direcció Palafolls!! El trajecte se'ns va fer molt curt, ja que no vam parar de cantar i riure. Un cop allà, ens vam dividir en set grups de diferents edats, barrejant-nos els tres grups, i cada un amb un monitor diferent. Després, ens van donar una fitxa plena de fotos i vam fer de detectius descobrint així el poble fins a arribar a un edifici blau que ningú va reconèixer fins que no hi vam entrar, la piscina!!! Ja esmorzats, ens vam tirar a la piscina i ningú ens va treure d'allà fins a l'hora d'agafar l'autobús. Que curt se'ns va fer!\nDivendres, dia de sorpreses i comiats: aquest dia va ser molt complet però trist, ja que alguns dels infants marxen i no els tornarem a veure fins a l'any que ve... Primer de tot, com les camisetes ja estaven seques, vam posar TERRAL a la part posterior de cada una per així tenir un record del casal i un cop esmorzats... SORPRESA!! Una visita inesperada, ens ha vingut a visitar en Blas (@blascanteroproyectopanadero), un home que es dedica a fer pa artesanal i ens ha ensenyat a com fer-lo!! Ens hem embrutit molt les mans en fer-lo, ja que ens agrada molt la idea de poder menjar-lo després... Per acabar el dia hem plantat uns talls de tomàquet xerri als tests que vam decorar el dimarts i ens l'hem emportat a casa. Finalment, hem fet un repàs de la setmana i segons com ens hem sentit durant aquesta hem posat una cara trista, alegre o enfadada. La majoria han sigut alegres, ja que aquesta setmana ha sigut molt divertida, però hi ha agut algunes de tristesa, perquè trobaran a faltar el casal, però no us preocupeu, fins a l'any que ve!!\nUs desitgem un molt bon cap de setmana! Alba, Marta i Adrià